अगले हफ्ते दूंगा आयकर का बकाया : केजरीवाल  
टीम अन्ना के सदस्य अरविंद केजरीवाल ने कहा है कि वे अगले हफ्ते आयकर विभाग को साढ़े नौ लाख रुपये वापस कर इस मुद्दे को यहीं खत्म कर देंगे।
टीम अन्ना के सदस्य अरविंद केजरीवाल ने आयकर विभाग को अगले हफ्ते बकाया रकम चुकाने की बात कही है। केजरीवाल ने कहा है कि वे अगले हफ्ते आयकर विभाग को साढ़े नौ लाख रुपये वापस कर देंगे। साथ ही उन्होंने कहा कि वह इस मुद्दे को यहीं खत्म कर देंगे।  केजरीवाल ने कहा कि अगर आयकर विभाग इतने सालों तक इंतजार कर सकता है, तो उनके लिए एक हफ्ते का इंतजार कोई मुद्दा नहीं है।  इंडियन रेवेन्यू सर्विस के पूर्व अधिकारी केजरीवाल पर बॉण्ड की शर्तें तोड़ने का आरोप है। आयकर विभाग में नौकरी के दौरान केजरीवाल ने इस शर्त के साथ छुट्टी ली थी कि वह कुछ सालों तक विभाग में काम करते रहेंगे, लेकिन उससे पहले ही उन्होंने काम छोड़ दिया।